Phil og Claire oppsøker Tom Felton (James Franco) som bruker kallenavnet «Taste» og kona «Whippit» (Mila Kunis) og forhører seg om flash driven og Joe Miletto. Det viser seg at de var på restauranten, men dro da de oppdaget Collins. Felton-paret skjønner at de er i fare, og gir flash driven til Phil og Claire. Tilbake i bilen blir de skutt på av Collins og Armstrong, og krasher i en taxi. Dette medfører at de to bilene festes ved støtfangerne. Phil og taxisjåføren bestemmer seg for å kjøre sammen i taxien mens Claire kjører Grants bil for å komme seg unna. Phil sjekker innholdet i flashdriven på lesebrettet til taxisjåføren, og oppdager at den har bilder av delstatsadvokat Frank Crenshaw med prostituerte. En SUV treffer bilene og taxien kjører inn i elven. Phil og taxisjåføren kommer seg unna, men uten flash driven.